नादिरशाह पीर की दरगाह में उर्स शुरू
हनुमानगढ़ | गांवनवां स्थित नादिर शाह पीर की दरगाह में 12वां दो दिवसीय उर्स शनिवार से शुरू हुआ। मेले में सभी धर्मों के लोग शिरकत कर मन्नतें मांगते हैं। दरगाह कमेटी के संयोजक मोहम्मद अली ने बताया कि उर्स में पंजाब, हरियाणा, दिल्ली, उत्तरप्रदेश राजस्थान के विभिन्न क्षेत्रों के अकीदतमंद शिरकत करते हैं। उर्स के उपलक्ष्य में गांव में दुकानें सज गई हैं। मेले में शांति कानून व्यवस्था बनाए रखने के लिए बड़ी संख्या में पुलिसकर्मियों को तैनात किया गया है। उन्होंने बताया कि उर्स के उपलक्ष्य में शनिवार को दंगल का आयोजन किया गया। कुश्ती मुकाबलों को देखने के लिए बड़ी तादाद में लोग उमड़े। दंगल का उद्घाटन मुख्य अतिथि लियाकतअली नंबरदार, सरपंच शफी मोहम्मद, हाजी खुशी मोहम्मद ने किया। आयोजन में शौकत अली, असकर अली, काले खां, अकबर खां आदि सहयोग कर रहे हैं।
गांव नवां में उर्स के दौरान कुश्ती प्रतियोगिता में भाग लेते खिलाड़ी
bho_Deva hin_Deva awa_Deva